title: Komission täytäntöönpanoasetus (EU) 2018/922, annettu 28 päivänä kesäkuuta 2018, sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006 kalastettaessa tuulenkalaa (Gymnammodytes cicerelus ja G. semisquamatus) sekä tokkoa (Aphia minuta ja Crystalogobius linearis) alukselta vedettävillä nuotilla tietyillä Espanjan aluevesillä (Katalonia)

text:
               29.6.2018

               FI

               Euroopan unionin virallinen lehti

               L 164/39

         KOMISSION TÄYTÄNTÖÖNPANOASETUS (EU) 2018/922,
   annettu 28 päivänä kesäkuuta 2018,
   sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006 kalastettaessa tuulenkalaa (Gymnammodytes cicerelus ja G. semisquamatus) sekä tokkoa (Aphia minuta ja Crystalogobius linearis) alukselta vedettävillä nuotilla tietyillä Espanjan aluevesillä (Katalonia)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta 21 päivänä joulukuuta 2006 annetun neuvoston asetuksen (EY) N:o 1967/2006 (1) ja erityisesti sen 13 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 1967/2006 13 artiklan 1 kohdassa kielletään vedettävien pyydysten käyttö kolmen meripeninkulman päähän rannikosta ulottuvalla alueella tai 50 metrin syvyyskäyrän alueella, jos kyseinen syvyys saavutetaan jo lähempänä rannikkoa.

               (2)

               Komissio voi jäsenvaltion pyynnöstä myöntää poikkeuksen asetuksen (EY) N:o 1967/2006 13 artiklan 1 kohdasta edellyttäen, että tietyt 13 artiklan 5 ja 9 kohdassa säädetyt edellytykset täyttyvät.

               (3)

               Poikkeus mainitun asetuksen 13 artiklan 1 kohdan ensimmäisestä alakohdasta myönnettiin 8 päivään toukokuuta 2017 asti komission täytäntöönpanoasetuksella (EU) N:o 464/2014 (2).

               (4)

               Komissio vastaanotti 6 päivänä marraskuuta 2017 Espanjalta pyynnön poiketa mainitun asetuksen 13 artiklan 1 kohdasta.

               (5)

               Espanja toimitti ajantasaiset tieteelliset ja tekniset perustelut poikkeukselle.

               (6)

               Tieteellis-teknis-taloudellinen kalastuskomitea (STECF) arvioi tammikuussa 2018 (3) Espanjan esittämän poikkeuspyynnön ja siihen liittyvää hoitosuunnitelmaa koskevan täytäntöönpanokertomuksen.

               (7)

               STECF totesi, että hoitosuunnitelmassa noudatetaan hyvän hallintotavan periaatteita, joita ovat muun muassa parhaaseen saatavilla olevaan tieteelliseen näyttöön perustuva päätöksenteko, sidosryhmien mahdollisimman laaja osallistuminen sekä pitkän aikavälin näkökulman huomioon ottaminen. Lisäksi STECF totesi, että Espanja on ehdottanut uusia tutkimuksia, joiden avulla pyritään löytämään uusia keinoja poisheittämisen vähentämiseksi, ja vahvistanut pyyntiponnistukselle ankaria rajoituksia erityisesti ajanjaksoiksi, joina kalavaroja on vähemmän saatavilla.

               (8)

               Espanjan pyytämä poikkeus täyttää asetuksen (EY) N:o 1967/2006 13 artiklan 5 ja 9 kohdassa vahvistetut edellytykset.

               (9)

               Tilanteeseen liittyy tiettyjä maantieteellisiä rajoitteita, joihin ovat syynä mannerjalustan kapeus sekä kohdelajin alueellinen jakautuminen tietyille pyyntialueille.

               (10)

               Kalastuksella ei ole merkittävää vaikutusta meriympäristöön ja se on hyvin valikoivaa, koska nuottia vedetään vesimassassa eivätkä ne koske merenpohjaan; aineksen kerääminen merenpohjasta vahingoittaisi kohdelajeja ja tekisi kalastettavien lajien valikoimisen kalojen hyvin pienen koon vuoksi käytännöllisesti katsoen mahdottomaksi.

               (11)

               Espanjan pyytämä poikkeus koskee vähäistä alusmäärää eli 26:tä alusta.

               (12)

               Ottaen huomioon pyydysten rakenne, tekniset ominaisuudet ja käytössä oleva verkkotyyppi pyyntiä ei voida harjoittaa muilla pyydyksillä, koska ei ole olemassa muita sellaisia säänneltyjä pyydyksiä, joilla kohdelajeja voitaisiin pyytää.

               (13)

               Hoitosuunnitelmalla varmistetaan, ettei pyyntiponnistus kasva tulevaisuudessa, sillä kalastuslupia myönnetään ainoastaan 26 yksilöidylle alukselle ja pyyntiponnistukselle on määritetty yläraja.

               (14)

               Pyyntö koskee aluksia, jotka on rekisteröity Katalonian itsehallintoalueen aluslaskennassa, joilla on kyseisen kalastuksen osalta kirjattuja saaliita yli viiden vuoden ajalta ja jotka noudattavat toiminnassaan hoitosuunnitelmaa, jonka Espanja hyväksyi 27 päivänä maaliskuuta 2014 (4) ja jonka voimassaoloa jatkettiin 26 päivänä huhtikuuta 2018 (5)31 päivään joulukuuta 2021 asti.

               (15)

               Nämä alukset sisältyvät luetteloon, joka on ilmoitettu komissiolle asetuksen (EY) N:o 1967/2006 13 artiklan 9 kohdan vaatimusten mukaisesti.

               (16)

               Kyseinen kalastustoiminta täyttää asetuksen (EY) N:o 1967/2006 4 artiklan vaatimukset, koska siihen liittyvässä hoitosuunnitelmassa nimenomaisesti kielletään kalastaminen suojeltavien luontotyyppien yläpuolella.

               (17)

               Asetuksen (EY) N:o 1967/2006 8 artiklan 1 kohdan h alakohdan vaatimuksia ei sovelleta, koska ne koskevat troolareita.

               (18)

               Asetuksen 9 artiklan 3 kohdassa tarkoitetun vähimmäissilmäkoon osalta komissio panee merkille, että ottaen huomioon kyseisen kalastustoiminnan erittäin valikoiva luonne ja hyvin vähäinen vaikutus meriympäristöön sekä se, ettei kalastusta harjoiteta suojeltavien luontotyyppien yläpuolella, Espanja salli asetuksen (EY) N:o 1967/2006 9 artiklan 7 kohdan mukaisesti hoitosuunnitelmassaan poikkeamisen kyseisistä säädöksistä.

               (19)

               Kyseinen kalastustoiminta täyttää neuvoston asetuksen (EY) N:o 1224/2009 (6) 14 artiklassa säädetyt kirjaamista koskevat vaatimukset.

               (20)

               Kyseinen kalastustoiminta ei vaikuta sellaisten alusten toimintaan, jotka käyttävät muita pyyntivälineitä kuin trooleja, nuottia tai vastaavia vedettäviä verkkoja.

               (21)

               Alukselta vedettävien nuottien toimintaa säännellään Espanjan hoitosuunnitelmassa, jotta voidaan varmistaa, että asetuksen (EY) N:o 1967/2006 liitteessä III mainittujen lajien saaliit ovat hyvin vähäiset.

               (22)

               Alukselta vedettävillä nuotilla ei pyydetä pääjalkaisia.

               (23)

               Espanjan hoitosuunnitelma sisältää kalastustoiminnan valvontatoimia, joista säädetään asetuksen (EY) N:o 1967/2006 13 artiklan 9 kohdan kolmannessa alakohdassa.

               (24)

               Pyydetty poikkeuksen voimassaolon jatkaminen olisi sen vuoksi hyväksyttävä.

               (25)

               Espanjan olisi raportoitava komissiolle hyvissä ajoin ja Espanjan hoitosuunnitelmaan sisältyvän valvontasuunnitelman mukaisesti.

               (26)

               Poikkeuksen voimassaolon kestoa olisi rajoitettava, jotta asianmukaiset korjaavat hoitotoimenpiteet voidaan toteuttaa nopeasti, jos komissiolle toimitettavasta raportista käy ilmi, että hyödynnettävän kannan suojelun taso on heikko, ja samalla luoda mahdollisuus vankentaa tieteellistä pohjaa hoitosuunnitelman parantamiseksi.

               (27)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Poikkeus
   Asetuksen (EY) N:o 1967/2006 13 artiklan 1 kohtaa ei sovelleta Katalonian alueen rannikon edustalla sijaitsevilla Espanjan aluevesillä tuulenkalan (Gymnammodytes cicerelus ja G. semisquamatus) sekä tokon (Aphia minuta ja Crystalogobius linearis) kalastukseen aluksesta vedettävillä nuotilla sellaisten alusten osalta,

               a)

               jotka on rekisteröity Katalonian itsehallintoalueen aluslaskennassa;

               b)

               joilla on kyseisen kalastuksen osalta kirjattuja saaliita yli viiden vuoden ajalta; sekä

               c)

               joilla on kalastuslupa ja jotka noudattavat toiminnassaan hoitosuunnitelmaa, jonka Espanja on hyväksynyt asetuksen (EY) N:o 1967/2006 19 artiklan 2 kohdan mukaisesti.

         2 artikla
   Kertomukset
   Espanjan on toimitettava komissiolle kolmen vuoden kuluessa tämän asetuksen voimaantulosta 1 artiklan c alakohdassa tarkoitetussa hoitosuunnitelmassa vahvistetun valvontasuunnitelman mukaisesti laadittu kertomus.
   3 artikla
   Voimaantulo ja soveltamisaika
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 2 päivään heinäkuuta 2021.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 409, 30.12.2006, s. 11.

      (2)  Komission täytäntöönpanoasetus (EU) N:o 464/2014, annettu 6 päivänä toukokuuta 2014, sovellettavaa vähimmäisetäisyyttä rannikolta ja veden vähimmäissyvyyttä koskevan poikkeuksen myöntämiseksi neuvoston asetuksesta (EY) N:o 1967/2006 kalastettaessa tuulenkalaa (Gymnammodytes cicerelus ja G. semisquamatus) sekä tokkoa (Aphia minuta ja Crystalogobius linearis) alukselta vedettävillä nuotilla tietyillä Espanjan aluevesillä (Katalonia) (EUVL L 134, 7.5.2014, s. 37).

      (3)  STECF-raportti (STECF-18-01): https://stecf.jrc.ec.europa.eu/reports/management-plans

      (4)  Diari Oficial de la Generalitat de Catalunya, No 6591, 27.3.2014, s. 1.

      (5)  Orden APM/445/2018, de 26 de abril, por la que se prorroga la vigencia del Plan de gestión de la sonsera en el litoral catalán aprobado por la Orden AAM/87/2014, de 20 de marzo. Boletin Oficial del Estado, Num. 107, sec. III, pagina 47609, 3.5.2018.

      (6)  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).


title: Komission täytäntöönpanoasetus (EU) 2018/1033, annettu 20 päivänä heinäkuuta 2018, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 288. kerran

text:
               23.7.2018

               FI

               Euroopan unionin virallinen lehti

               L 185/14

         KOMISSION TÄYTÄNTÖÖNPANOASETUS (EU) 2018/1033,
   annettu 20 päivänä heinäkuuta 2018,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 288. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 17 päivänä heinäkuuta 2018 muuttaa kahta kohtaa luettelossa henkilöistä, ryhmistä ja yhteisöistä, joiden varat ja muut taloudelliset resurssit olisi jäädytettävä. Sen vuoksi asetuksen (EY) N:o 881/2002 liitettä I olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä heinäkuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  1.

                  Muutetaan luonnollisten henkilöiden luettelossa olevan seuraavan kohdan tunnistetietoja seuraavasti:
                  Korvataan kohta ”Ayyub Bashir (alias a) Alhaj Qari Ayub Bashar, b) Qari Muhammad Ayub). Arvonimi: a) Qari, b) Alhaj. Syntymäaika: a) 1966, b) 1964, c) 1969, d) 1971. Kansalaisuus: a) Uzbekistanin, b) Afganistanin. Osoite: Mir Ali, North Waziristan Agency, Federal Administered Tribal Areas, Pakistan. 2 a artiklan 4 kohdan b alakohdassa tarkoitettu nimeämispäivä: 18.10.2012.”
                  seuraavalla:
                  ”Ayyub Bashir (alias a) Alhaj Qari Ayub Bashar, b) Qari Muhammad Ayub). Arvonimi: a) Qari, b) Alhaj. Syntymäaika: a) 1966, b) 1964, c) 1969, d) 1971. Kansalaisuus: a) Uzbekistanin, b) Afganistanin. Osoite: Mir Ali, North Waziristan Agency, Federal Administered Tribal Areas, Pakistan. Lisätietoja: ilmoitettu kuolleen ilmaiskussa Chordarissa, Kunduzin maakunnassa Afganistanissa joulukuussa vuonna 2015. 2 a artiklan 4 kohdan b alakohdassa tarkoitettu nimeämispäivä: 18.10.2012.”

                  2.

                  Muutetaan oikeushenkilöiden, ryhmien ja yhteisöjen luettelossa olevan seuraavan kohdan tunnistetietoja seuraavasti:
                  Korvataan kohta ”Jemmah Anshorut Tauhid (JAT) (alias a) Jemaah Anshorut Tauhid, b) Jemmah Ansharut Tauhid, c) Jem'mah Ansharut Tauhid, d) Jamaah Ansharut Tauhid, e) Jama'ah Ansharut Tauhid, f) Laskar 99). Osoite: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonesia. Puhelin: 0271-2167285. Sähköposti: info@ansharuttauhid.com. Lisätietoja: a) ryhmän perusti ja sitä johtaa Abu Bakar Ba'asyir; b) perustettu 27.7.2008 Solossa, Indonesiassa; c) yhteydessä Jemmah Islamiya -ryhmään (JI); d) verkkosivusto: http:/ansharuttauhid.com/. 2 a artiklan 4 kohdan b alakohdassa tarkoitettu nimeämispäivä: 12.3.2012.”
                  seuraavalla:
                  ”Jemmah Anshorut Tauhid (JAT) (alias a) Jemaah Anshorut Tauhid, b) Jemmah Ansharut Tauhid, c) Jem'mah Ansharut Tauhid, d) Jamaah Ansharut Tauhid, e) Jama'ah Ansharut Tauhid, f) Laskar 99). Osoite: Jl. Semenromo number 58, 04/XV Ngruki, Cemani, Grogol, Sukoharjo, Jawa Tengah, Indonesia. Puhelin: 0271-2167285. Sähköposti: info@ansharuttauhid.com. Lisätietoja: a) Indonesiassa iskuja tehnyt ryhmä, jolla on yhteyksiä Irakissa al-Qaidaan kuuluvaksi katsottuun Irakin ja Levantin islamilainen valtio (ISIL) -järjestöön. b) ryhmän perusti ja sitä johtaa Abu Bakar Ba'asyir; c) perustettu 27.7.2008 Solossa, Indonesiassa; d) oli ollut yhteydessä Jemmah Islamiya -ryhmään (JI); e) verkkosivusto: http:/ansharuttauhid.com/. 2 a artiklan 4 kohdan b alakohdassa tarkoitettu nimeämispäivä: 12.3.2012.”


title: Komission täytäntöönpanoasetus (EU) 2018/1495, annettu 8 päivänä lokakuuta 2018, täytäntöönpanoasetuksen (EU) N:o 540/2011 muuttamisesta tehoaineen malationi hyväksymisedellytysten osalta (ETA:n kannalta merkityksellinen teksti.)

text:
                  9.10.2018

                  FI

                  Euroopan unionin virallinen lehti

                  L 253/1

         KOMISSION TÄYTÄNTÖÖNPANOASETUS (EU) 2018/1495,
         annettu 8 päivänä lokakuuta 2018,
         täytäntöönpanoasetuksen (EU) N:o 540/2011 muuttamisesta tehoaineen malationi hyväksymisedellytysten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan,
         sekä katsoo seuraavaa:

                     (1)

                     Tehoaine malationi sisällytettiin kasvinsuojeluaineiden markkinoille saattamisesta annetun neuvoston direktiivin 91/414/ETY (2) liitteeseen I komission direktiivillä 2010/17/EU (3) sillä edellytyksellä, että asianomaiset jäsenvaltiot varmistavat, että hakija, jonka pyynnöstä malationi hyväksyttiin, toimittaa muun muassa vahvistavia lisätietoja hyönteisiä syöville linnuille aiheutuvista välittömistä ja pitkäaikaisista riskeistä.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Täyttääkseen vahvistavia tietoja koskevat vaatimukset hakija toimitti 25 päivänä huhtikuuta 2012 tietojen toimittamista varten asetetussa määräajassa esittelijänä toimivalle jäsenvaltiolle Yhdistyneelle kuningaskunnalle lisätietoja, jotka koskevat kuluttajille aiheutuvan riskin arviointia, hyönteisiä syöville linnuille aiheutuvan välittömän ja pitkäaikaisen riskin arviointia sekä malaoksonin ja malationin eri vahvuuksien määriä.

                     (4)

                     Yhdistynyt kuningaskunta arvioi hakijan toimittamat lisätiedot ja toimitti arviointinsa arviointikertomusluonnoksen lisäyksenä muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, 11 päivänä toukokuuta 2015.

                     (5)

                     Kyseisiä muita jäsenvaltioita, hakijaa ja elintarviketurvallisuusviranomaista kuultiin ja pyydettiin esittämään huomautuksia esittelijänä olevan jäsenvaltion arvioinnista. Elintarviketurvallisuusviranomainen julkaisi 2 päivänä helmikuuta 2016 teknisen raportin (5), jossa esitetään tiivistetysti malationia koskevan kuulemisen tulokset.

                     (6)

                     Jäsenvaltiot ja komissio tarkastelivat arviointikertomusluonnosta, lisäystä ja elintarviketurvallisuusviranomaisen teknistä raporttia pysyvässä kasvi-, eläin-, elintarvike- ja rehukomiteassa, ja malationia koskeva komission tarkastelukertomus saatiin valmiiksi tammikuussa 2018.

                     (7)

                     Komissio pyysi hakijaa toimittamaan malationia käsittelevää tarkastelukertomusta koskevat huomautuksensa. Hakija toimitti huomautuksensa, ja ne on tutkittu huolellisesti.

                     (8)

                     Hakijan toimittamat tiedot eivät kuitenkaan ole riittäviä, eikä komissio voi niiden perusteella päätellä, että malationin käytöstä linnuille aiheutuvat välittömät ja pitkän aikavälin riskit ovat hyväksyttäviä. Lisäksi näiden riskien lieventäminen muilla riskinhallintatoimenpiteillä kuin käytöllä kasvihuoneissa ei ole realistisesti toteutettavissa.

                     (9)

                     Kun otetaan huomioon määritetty linnuille aiheutuva korkea riski, on aiheellista rajoittaa malationin käyttöedellytyksiä ja erityisesti sallia ainoastaan käyttö pysyvän rakenteen kasvihuoneissa. Täytäntöönpanoasetuksen (EU) N:o 540/2011 liitettä olisi sen vuoksi muutettava.

                     (10)

                     Jäsenvaltioille olisi annettava riittävästi aikaa malationia sisältävien kasvinsuojeluaineiden lupien muuttamiseen tai peruuttamiseen.

                     (11)

                     Jos jäsenvaltiot myöntävät malationia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 29 päivänä tammikuuta 2020.

                     (12)

                     Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Siirtymätoimenpiteet
            Jäsenvaltioiden on asetuksen (EY) N:o 1107/2009 mukaisesti tarvittaessa muutettava tai peruutettava malationia tehoaineena sisältävien kasvinsuojeluaineiden voimassa olevat luvat viimeistään 29 päivänä huhtikuuta 2019.

            3 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 29 päivänä tammikuuta 2020.

            4 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (3)  Komission direktiivi 2010/17/EU, annettu 9 päivänä maaliskuuta 2010, neuvoston direktiivin 91/414/ETY muuttamisesta malationin sisällyttämiseksi siihen tehoaineena (EUVL L 60, 10.3.2010, s. 17).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Euroopan elintarviketurvallisuusviranomainen (EFSA): Technical report on the outcome of the consultation with Member States, the applicant and EFSA on the pesticide risk assessment of confirmatory data for malathion. EFSA supporting publication 2016:EN-951. 61 s.

            LIITE
            Korvataan täytäntöönpanoasetuksen (EU) N:o 540/2011 liitteessä olevassa A osassa olevalla rivillä 300, malationi, sarake ”Erityiset säännökset” seuraavasti:

               ”A OSA
               Lupa voidaan myöntää ainoastaan käyttöön hyönteisten torjunta-aineena pysyvän rakenteen kasvihuoneissa. Luvat on rajoitettava ammattikäyttöön.
               B OSA
               Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon pysyvässä kasvi-, eläin-, elintarvike- ja rehukomiteassa laaditun malationia koskevan tarkastelukertomuksen päätelmät ja erityisesti sen lisäykset I ja II.
               Kokonaisarvioinnissa jäsenvaltioiden on kiinnitettävä erityistä huomiota

                           (a)

                           kasvihuoneista peräisin oleviin päästöihin, kuten kondensaatioveteen, valumisveteen, maaperään tai keinotekoiseen kasvualustaan, jotta voidaan ehkäistä vesieliöille aiheutuvat riskit;

                           (b)

                           niiden pölyttävien mehiläisyhteiskuntien suojeluun, jotka on tarkoituksellisesti sijoitettu kasvihuoneeseen;

                           (c)

                           käyttäjien ja työntekijöiden suojeluun sen varmistamiseksi, että käyttöedellytyksissä määrätään tarvittaessa asianmukaisten henkilönsuojainten käytöstä;

                           (d)

                           kuluttajien suojeluun jalostettujen tuotteiden ollessa kyseessä.

                     Jäsenvaltioiden on varmistettava, että malationipohjaisten valmisteiden mukana on tarvittavat ohjeet, jotta vältetään sallitun enimmäismäärän ylittävä isomalationin muodostumisen riski varastoinnin ja kuljetuksen aikana.
               Lupaedellytyksiin on sisällyttävä riskinhallintatoimenpiteitä ja niissä on säädettävä kasvinsuojeluaineiden riittävistä merkinnöistä.”